Document ID: /roh_data/filtered/fineweb-2-filterrobots_roh.jsonl.gz/13036

Quest onn èn damain persunas s’infectadas cun HIV. Las cifras che l’Uffizi federal da sanadad ha publitgà èn anc provisoricas – tuttina mussian quellas in cler regress. Enfin uss haja il BAG registrà quest onn 234 infecziuns da HIV. Quai saja radund in terz pli pauc che avant in onn.
I saja plausibel che las restricziuns en connex cun la pandemia hajan in connex cun las cifras pli bassas. Quai ha l’uffizi federal declerà envers SRF. Er l'agid cunter aids maina enavos quai sin la pandemia.
U che la glieud ha sa laschà testar pli pauc en il temp da corona u che las persunas han gì pli paucs contacts sexuals en quest temp
Las mesiras da corona hajan tenor Nathan Schocher da l'agid encunter aids gì in'influenza sin il sa cuntegnair sexual da la glieud. Per exempel sajan lieus d'inscunter sco las bars ed ils clubs crudads davent. Er l'ura da polizia haja contribuì ch'il sa cuntegnair sexual saja sa midà.